text: EFB tørster efter revanche mod Randers
  16 april 2014 kl. 10.53
  Hvis EfB vinder den kommende kamp, er risikoen for nedrykning fortid.
  Esbjerg fB ruster sig til torsdagens kamp, der kan redde holdet fra nedrykning i Superligaen. EfB har senest tabt til FC Nordsjælland og Brøndby, så spillerne skal forbedre sig, hvis de skal gøre håbet om sejr til virkelighed:
  - Fodbold er en mærkelig størrelse. Vi spillede en fin kamp i Brøndby, men fik ikke noget med os, hvorimod vi mod et rigtig godt FC Nordsjælland-hold kun spillede godt i de første 20 minutter og for første gang i dette forår ikke dominerede. Nu står vi over for en kamp mod Randers, hvor vi må forvente at være tilbage i en dominerende rolle, og vi skal lægge på spillemæssigt i forhold til Nordsjælland-kampen, siger EfB?s cheftræner, Niels Frederiksen.
  EfB tabte begge efterårets kampe til Randers FC, så esbjerggenserne skal spille med alle musklerne i torsdagens kamp:
  - Randers forekommer stærkere end længe, holdet har vundet de to seneste kampe og skabt lidt afstand til bunden, og det har gavnet dem at få spillere som Schwartz, Bjarnason og Kamper tilbage efter skader. Vi har dog i den grad revanche til gode, mener Niels Frederiksen.
  Kampen spilles torsdag kl 17.00 i Blue Water Arena i Esbjerg.
  